Zafar Allabergenov. Zafar Ulugʻbekovich Allabergenov (1989-yil 30-iyunda Urganchda tugʻilgan) – oʻzbekistonlik sambochi, jangovar sambo boʻyicha Jahon kubogi chempioni, 3 karra Osiyo chempioni, Osiyo oʻyinlari chempioni, 3 karra Oʻzbekiston chempioni. Sambo boʻyicha xalqaro toifadagi sport ustasi. Tarjimai hol. Zafar Allabergenov Urganch shahrida tugʻilib oʻsgan. Millati oʻzbek. 5 yoshida otasi samboga olib borgan. Sambo boʻyicha SSSR chempioni Rahim Masharipov qoʻl ostida shugʻullanadi. 2010-yilda jangovar samboga oʻtgan. 2013-yilda sambo boʻyicha Oʻzbekiston sport ustasi unvonini olgan. 2017-2021yillarda Urganch davlat universiteti jismoniy tarbiya fakultetini tamomlagan.